**ПОЭЗИЯ КЕШІ**

**Тақырыбы:** Жыр керуен

**Қазақ халқының көрнекті ақындары:** *Мұқағали Мақатаев, Фариза Оңғарсынова, Қадыр Мырза Әлі, Тұманбай Молдағалиев, Мұхтар Шаханов шығармашылығы бойынша өткізілді*

Құрметті ұстаздар, ата – аналар, оқушылар! Бүгінгі «Жыр керуен» қазақ халқының ұлттық мақтанышына айналған - Мұқағали Мақатаев, Фариза Оңғарсынова, Қадыр Мырза Әлі, Тұманбай Молдағалиев, Мұхтар Шаханов сынды ардақты ақындарымыздың шығармашылығына арналмақ.

**Ән. Атамекен.** *Сөзі: Қадыр Мырза Әлінікі*

**Ақындық деген – Алланың сыйы, тәңірдің тартуы.**

**Фариза жоқ.**

**Мұқағали, Қадыр да,**

**Жатыр олар**

**Кеңсай деген адырда,**

**Көп өкініш жүгіреді тамырда**

**Қайран өлең, мәңгілікке дамылда**, - деп ақын жырлағанда,өзегін өкініш өртеп, қайталанбас тұлғаларды аңсаудан туған сағыныш жыры деп қабылдаймыз.

**Осы мен өлмейтін, өлмейтін шығармын,**

**Сәл ғана мызғып ап, қайтадан тұрармын**, - деп Мұқаң өзі айтқандай, осы бір сөзінің терең мағынасын тағы бір танып, дәріптей түсу үшін ақын жырларына кезек берейік.

Ортада «Мұқағалидың жыр керуенімен» 9 – сынып оқушылары

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Мезгіл көші жылдарды алмастырып,**

**Өтеді өмір, менде де қалмас тұрып.**

**Жырым қалсын жанымның ұшқынындай,**

**Жүректердің үмітін жалғастырып,** -

деп жырлаған поэзия падишасы «Фаризаның жыр керуенімен» ортада 8 – сынып оқушылары

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қазақтың дана Қадыры бір сұхбатында: ***«Поэзия мені асырады, ал мен оған не бердім, оны оқырман, келер дәуір айтар. Осындай тағдыр берген Аллаға алғыстан басқа айтарым жоқ,»* -** деген екен. Ойымызға Қадыр жайлы естеліктерді түсіріп, сағыныш сезімін сейілтер

«Қадыр ақынның жыр керуенімен» 10 – сынып оқушылары

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Арман көп – ау жетпей жүрген жетем деп,**

**Туған елге қайтсем қарыз өтелмек.**

**Үйден шығам, үйдей жүкті мойнымнан,**

**Бүгін тағы түсіріп қайтсам екен, -** деп жырлаған тұма жырдың тұнбасы, жерлес ақынымыз «Тұманбай Молдағалиевтің жыр керуеніне» кезек берейік. 6 – сынып оқушылары ортада.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

М. Шаханов – қазақтың біртуар көрнекті ақыны. Асқан талантымен, айбынды ақындығымен, асқақ азаматтығымен ерекшеленген ірі тұлға.

Ортаға «М. Шахановтың жыр керуенімен» 7 – сынып оқушылары, қарсы алыңыздар!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**«Бәрін де қойшы ...**

**Бәрі де өтер тоқтаусыз**

**Өмір – өмір ме?**

**Өнбей, өспей жоқ – барсыз?**

**Кезегім келіп,**

**Кеткенде келмес сапарға,**

**Хабарсыз, ізсіз қалмасам екен жоқтаусыз ...**», – деп Мұқағали жырлағандай, ақындарымыз жоқтаусыз қалған жоқ. Оларды жоқтайтын жырқұмар туған халқы, ұмытпайтын, бағалайтын елі барда, асыл жырдан соғылған тұлғалары асқақтай бермек.